Խնդրի լուծման արդյունավետ ուղիներից մեկը կուտակային համակարգ ստեղծելն է։ Ինչպես հայտնի է՝ դեռեւս նախորդ դարի 70-ական թվականներին այդ մոդելը ներդրվել էր Չիլիում։ Կուտակային համակարգը, կարծես, իդեալական էր։ Ամեն աշխատող ուներ իր անհատական հաշվեհամարը, կարող էր ընտրել մասնավոր հիմնադրամ իր միջոցները կուտակելու համար։ Պակաս կարեւոր չէ, որ երաշխավորվում էր անհատական հաշվեհամարին կուտակված միջոցների ժառանգականությունը։